Aalborg Stiftstidende, 1843-02-06
- J høi Grad sørgeligt er det, at Forbrydelser af ovennævnte skrækkelige Natur, som følge af tiltagende Usædelighed, i nærværende Tid saa hyppigen forekomme. Et Pendant til denne Kategorie, naturligviis endnu i Immoralitetens første Stadium, men som den sædvanlige Kilde til dens sildigere ulykkelige Følger og som den første Smitte til det Ondes videre Udbredelse, kan nævnes følgende ved Høiesteret den 26de Jan, paadømte Sag imod den (nu entledigede) Natmand i Aarhuus, Poul Pedersen, hans Kone og Datter m. fl., for at have tilstedet løsagtige Mandfolk og Fruentimmer Sammenkomster i deres Huus ofv., og hvorved begge de forhen afsagte Domme bleve kjendte ved Magt at stande. Fader og Datter skulle henseres i Fængsel paa Vand og Brød, Førstnævnte i 4 Dage og den Anden i 2 Gange 5 Dage, og Konen i 32 Dages Fængsel paa sædvanlig Fangekost. Et tredie Fruentimmer, Dorthe Marie Christensdatter, er dømt til Fængsel paa Vand og Brød i 4 G. 5 Dage. Tillige skulle de Tiltalte udrede alle Sagens Omkostninger. - Medens det forøvrigt af denne Sag og flere lignende maa glæde at see, med hvilken Jver Autoriteterne i Aarhuus søge at modvirke Løsagtighedens Næring og udrydde dens Smuthuller, maae vi beklage, at de utugtige Sammenkomster her i Byen i den Grad og saa ugeneerte af Politiet have taget Overhaand, at Sygehusene ere overfyldte med veneriske Patienter i en Mængde, som man hidtil ikke har kjendt, og som alene har forøget Kæmner-Udgifterne for venerisk Cuur i afvigte Aar til en for denne By forbausende Høide. Skjøndt Aalborg aldrig har været exemplarisk i denne Retning, skal man dog ingensinde for have kjendt en saadan Overhaandtagen af dette Onde, og det turde derfor vistnok være paa høie Tid at der tages kraftige Foranstaltninger, til med de Midler, der staae i det Offentliges Magt, at modvirke en Smitte, der bestandigt griber meer om sig og i en sørgelig Grad indvirket fordærveligt paa de moralske og physiske Tilstande, især i den tjenende og lettere fristede Classe J dennes bedre Deel er endog Frygten for Fordærvelsen saa stor, at sædeligere tjenestesøgende unge Piger af Omegnen i den senere Tid undgaae at modtage Condition i Aalborg for ikke at drages ind i Løsagtighedens Charybdis. – Som tidligere anmeldt, vil af den jydske Sagfører Forening, under den bekjendte ombyggelige Samlers, Hr. Procurator Olsens Redaction, udkommer et nyt juridisk Tidsskrift, der vil meddele interessantere Over- og Underretsdomme. Retsforhandlinger og øvrige den offentlige Rets praxis vedkommende Gjenstande ofv. Det første Hefte heraf er allerede under den herværende Presse og kan om nogen Tid ventes at udkomme. Da det vistnok er ønskeligt, at dette Tidsskrift, der er det eneste og første af denne Natur i Provindsen, maa blive et nyttigt Samlingsted for Om handling af provindsielle juridiske Æmner, opfordre vi Enhver, af den ærede Sagfører- og juridiske Embedstand saavelsom Andre, som maatte ønske at bidrage til Opnaaelsen at dette almengavnlige Øiemed, at assistere med Bidrag, enten af Materialier eller af bearbeidede Æmner, svarende til Tidskriftets Plan, og som behageligen bedes tilstillede nærværende Tidendes Redaction eller Tidsskriftets Redaction i Randers. Afdøde Gartner J. P. M. Becks Havestablissement blev ved sidste Auction idag solgt og tilslaget Hr. Kunstaartner Møller fra Fyen for 4500 Rbd. Den Velvillie, der blev udviist af den afdøde Eier, ved altid at tilstede Publicum Adgang til Haven, vil forhaabentlig ogsaa blive efterfulgt af den nye Besidder, ved hvis Drift vi ønske dette Establissement al mulig Opkomst.